CELEX: 22010D0049
Language: hu
Date: 2010-04-30 00:00:00
Title: Az EGT Vegyes Bizottság 49/2010 határozata ( 2010. április 30. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

15.7.2010   
            
            
               HU
            
            
               Az Európai Unió Hivatalos Lapja
            
            
               L 181/17
            
         AZ EGT VEGYES BIZOTTSÁG 49/2010 HATÁROZATA
   (2010. április 30.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2004. június 8-i 71/2004 EGT vegyes bizottsági határozat (1) módosította.
            
         
               (2)
            
            
               Az egységes piac működésének javítását célzó intézkedésekről szóló, 2009. június 29-i 2009/524/EK bizottsági ajánlást (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XX. fejezetében a „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK” címsor 6. pontja (a Tanács és a tagállamok kormányainak a Tanács keretében ülésező képviselői által 1998. december 7-én az áruk szabad mozgásáról elfogadott állásfoglalása) után a szöveg a következő ponttal egészül ki:
   
               „7.
            
            
               
                  32009 H 0524: A Bizottság 2009/524/EK ajánlása (2009. június 29.) az egységes piac működésének javítását célzó intézkedésekről (HL L 176., 2009.7.7., 17. o.).”
            
         2. cikk
   A 2009/524/EK ajánlásnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. május 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. április 30-án.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  HL L 349., 2004.11.25., 26. o.
   
      (2)  HL L 176., 2009.7.7., 17. o.
   
      (3)  Alkotmányos követelmények fennállását nem jelezték.